
Word ending in ‘r’ lesson plan
เป้าหมาย : นักเรียนรู้วิธีการออกเสียงคำศัพท์ที่ลงท้ายด้วย ‘r’ 2 เเบบ คือ การออกเสียง ‘ar’ เช่นในคำศัพท์ ‘car, far’ เเละ การออกเสียง เสียงเงียบ ‘r’ เช่นในคำศัพท์ ‘mother, doctor’ นักเรียนเข้าใจกฎการออกเสียงคำศัพท์ที่ลงท้ายด้วย ‘r’ เเละสามารถสะกด ออกเสียง บอกความหมายของคำศัพท์เเละประโยคในบทเรียนที่กำหนดได้ ในการประเมินถ้านักเรียนได้คะเเนนน้อยกว่าร้อยละ 60 ของนักเรียนทั้งหมดในห้องเรียน ครูควรสอนทบทวนให้กับนักเรียน
หัวข้อ : หนังสือเริ่มต้นด้วยการทบทวนการออกเสียงการประสมอักษรสองตัวหน้าเเละการประสมเสียงอักษรสองตัวหลัง เเละเรียนรู้การออกเสียงคำศัพท์ที่ลงท้ายด้วย ‘r’
สัปดาห์ :
Day 1 : ทบทวนการออกเสียงการประสมอักษรสองตัวหน้าเเละการประสมเสียงอักษรสองตัวหลังจากวิดีโอ เพื่อให้นักเรียนได้คิดเพราะว่ามีวิธีเเก้ไขข้อผิดในวิดีโอหลายเเบบ เเต่ผู้สอนต้องให้นักเรียนเห็นเเละนึกได้เองว่าข้อผิดอยู่ตรงไหน เรียนรู้การออกเสียง ‘ar’ ในคำศัพท์ ‘start, car, far’ 
Day 2 :  กิจกรรม Teamwork หาเพื่อนที่เกิดเดือนตุลาคมว่ามีกี่คนเป็นภาษาอังกฤษ เพื่อฝึกให้นักเรียน เรียนรู้การเเก้ปัญหาเป็นกลุ่ม  เรียนรู้การออกเสียง เสียงเงียบ ‘r’ จากวิดีโอ เรียนรู้การออกเสียงคำศัพท์สมาชิกในครอบครัว father, mother, brother, sister, baby, grandfather, grandmother, aunt, uncle
Day 3 :  กิจกรรมกลุ่มเรียนรู้การอ่านออกเสียงคำศัพท์ที่ลงท้ายด้วย ‘r’ ทั้ง 2 เเบบ ซึ่งนักเรียนได้เรียนการออกเสียงของ ‘er’ เเล้ว จากคำศัพท์ใน ‘My big family’ ความเเตกต่างระหว่างการออกเสียงของคำศัพท์ที่ลงท้ายด้วย ‘r’ คือ ‘er/or’ จะออกเสียงเหมือนกัน ‘เออร์’ เช่น doctor, tracher เเละ ’ar’ จะออกเสียง ‘อาร์’ เช่น far, car ซึ่งนักเรียนจะได้เรียนรู้การออกเสียงจากการหาวิธีการออกเสียงเเละบอกความหมายของคำศัพท์ด้วยตนเองเเละนำเสนอ 
Day 4 :  เรียนรู้การออกเสียงคำศัพท์ที่ลงท้ายด้วย ‘r’ จากการหาความหมายของเเต่ละคำศัพท์จากพจนานุกรม บอกความหมายของประโยค เเละนำเสนอ 

Day 5 :  ทบทวนเเละทำเเบบประเมิน
	 of 
Day 1
ทบทวนการออกเสียงการประสมอักษรสองตัวหน้าเเละการประสมเสียงอักษรสองตัวหลังจากวิดีโอ เพื่อให้นักเรียนได้คิดเพราะว่ามีวิธีเเก้ไขข้อผิดในวิดีโอหลายเเบบ เเต่ผู้สอนต้องให้นักเรียนเห็นเเละนึกได้เองว่าข้อผิดอยู่ตรงไหน เรียนรู้การออกเสียง ‘ar’ ในคำศัพท์ ‘start, car, far’ 
วิดีโอ : ก่อนเปิดวิดีโอ ครูบอกให้นักเรียนตั้งใจดูวิดีโอเเละคิดเกี่ยวกับสิ่งที่นักเรียนเห็นในวิดีโอ เมื่อดูวิดีโอเเล้ว ให้นักเรียนคิดเเละพูดคุยกันเกี่ยวกับเนื้อหาในวิดีโอ ครู Kellie พูดว่า ‘Good job’ ในวิดีโอเเล้วนักเรียนคิดว่าเป็นไปตามที่ครู Kellie พูดหรือไม่ เเละเลื่อนหน้าถัดไปให้นักเรียนดู
เรียนรู้ : ครูโชว์ภาพจากวิดีโอให้นักเรียนดู จากที่นักเรียนได้คิดเเละพูดคุยกันเเล้ว เลือกนักเรียนให้ออกมาเขียนอักษรประสมเเละคำศัพท์จากภาพในวิดีโอที่นักเรียนเห็นลงบนกระดานเเละโยงเส้นจับคู่ให้ถูกต้อง คลิ๊ก Answerเพื่อดูคำตอบ
ทบทวน : ครูบอกนักเรียนว่าเราจะมาทบทวนอักษรประสมเเละให้นักเรียนนำสมุดเเละดินสอขึ้นมา จากนั้นครูเล่นเสียงทีละข้อให้ฟังแล้วให้นักเรียนเขียนคำตอบที่ได้ยินลงในสมุดให้ถูกต้อง เมื่อเขียนครบทั้ง 5 ข้อแล้วคลิ๊ก Answer เพื่อดูเฉลย
ทบทวน : ครูโชว์ประโยคให้นักเรียนดู เลือกนักเรียนหนึ่งคนให้ยืนขี้นเเละเล่นเสียงที่ 1 ให้นักเรียนฟัง ‘Can you speak English?’ เเละให้นักเรียนตอบครูเป็นภาษาอังกฤษ คือ ถ้าพูดได้ให้ตอบว่า ‘Yes, I can’ ถ้าตอบไม่ได้ให้พูดว่า ‘No, I can not’เมื่อนักเรียนตอบเเล้วเลือกนักเรียนคนใหม่ให้ยืนขึ้นเเละเล่นเสียงที่ 2 ให้นักเรียนฟัง Can you speak Khmer? ให้นักเรียนตอบเป็นภาษาอังกฤษ ว่าพูดได้หรือไม่ได้  ถ้านักเรียนตอบว่าพูดลาวได้ ครูสามารถถามนักเรียนต่อได้ว่ายกตัวอย่างคำพูดภาษาลาวให้เพื่อน ๆ ฟัง จากนั้นเลือกนักเรียนคนใหม่ให้ยืนขึ้นเเละเล่นเสียงที่ 3 ให้นักเรียนฟัง  ‘Can you speak Laos?’ ให้นักเรียนตอบเป็นภาษาอังกฤษเช่นเดิม เมื่อนักเรียนตอบเเล้ว  ครูเล่นเสียงครู Kellie ให้นักเรียนฟังทีละเสียง เเละนักเรียนต้องยกมือขึ้นก่อนตอบ ว่าครู Kellie ถามว่าอะไร
ทบทวน : ครูโชว์รูปภาพให้นักเรียนดู เเละถามนักเรียนว่าภาพที่นักเรียนเห็นในภาษาอังกฤษคืออะไรเเละนักเรียนสะกดได้หรือไม่ เมื่อนักเรียนตอบเเล้วคลิ๊ก Answer ให้นักเรียนดู เเละให้นักเรียนสะกดคำศัพท์อีกรอบ
ทบทวน : ครูบอกนักเรียนว่านี่คือคำศัพท์ที่มีเสียง ‘ar’ นักเรียนสามารถออกเสียงได้หรือไม่ เมื่อนักเรียนออกเสียงเเล้วครูเเละนักเรียนพูดคุยกันเรื่องความหมายของคำศัพท์
ทบทวน : ครูโชว์ภาพเเละคำศัพท์ให้นักเรียนดู เเละให้นักเรียนอ่านออกเสียงคำศัพท์อีกรอบ เมื่อนักเรียนอ่านเเล้ว ครูถามนักเรียนว่า ‘ar’ ที่อยู่ในคำศัพท์ทั้งหมดออกเสียงอย่างไร
ทบทวน : ครูโชว์คำศัพท์ให้นักเรียนดูเเละบอกนักเรียนว่านี่คือคำศัพท์ที่นักเรียนต้องจำ เราจะใช้คำศัพท์นี้ในหน้าถัดไป ครูนับ 3-2-1 เป็นภาษาอังกฤษเเละเลื่อนหน้าต่อไป 
ทบทวน : ครูบอกให้นักเรียนนำสมุดเเละดินสอขึ้นมาเเละบอกให้นักเรียนเขียนประโยคเเละพยายามเเปลความหมายของประโยคเเล้วเขียนลงสมุดของตนเอง เมื่อนักเรียนเขียนเสร็จเเล้ว ครูเลือกนักเรียน 3 คนให้ออกมาเขียนความหมายของประโยคที่กระดานดำ
ทบทวน : เมื่อนักเรียนเขียนเสร็จเเล้ว ครูเลือกนักเรียน 3 คนให้ออกมาเขียนความหมายของประโยคที่นักเรียนได้เขียนลงสมุดของตนเองที่กระดานดำ เเละอ่านออกเสียงประโยค ครูเล่นเสียงให้นักเรียนฟังเพื่อตรวจสอบว่านักเรียนออกเสียงถูกต้องหรือไม่

Day 2
กิจกรรม Teamwork หาเพื่อนที่เกิดเดือนตุลาคมว่ามีกี่คนเป็นภาษาอังกฤษ เพื่อฝึกให้นักเรียน เรียนรู้การเเก้ปัญหาเป็นกลุ่ม  เรียนรู้การออกเสียง เสียงเงียบ ‘r’ จากวิดีโอ เรียนรู้การออกเสียงคำศัพท์สมาชิกในครอบครัว father, mother, brother, sister, baby, grandfather, grandmother, aunt, uncle
กิจกรรม : ครูให้คำสั่งกับหัวหน้าห้องให้นักเรียนทุกคนช่วยกันหาว่า ใน 12 เดือน นักเรียนเกิดเดือนอะไรเยอะมากที่สุด ครูจะเป็นผู้อำนวยความสะดวกเท่านั้น ให้นักเรียนในห้องช่วยกันเเก้ไขปัญหาด้วยตนเองเพื่อหาคำตอบ
วิดีโอ : ครูบอกให้นักเรียนตั้งใจดูวิดีโอเเละฟังว่าครู Sven ออกเสียงเเต่ละคำศัพท์อย่างไร ในวิดีโอเมื่อครู Sven บอกว่า ‘Now it’s your turn’ ให้นักเรียนออกเสียงคำศัพท์ด้วยตนเองตามภาพเเละคำศัพท์ที่นักเรียนเห็นในวิดีโอ เมื่อดูวิดีโอจบเเล้ว ครูถามนักเรียนว่า นักเรียนรู้หรือไม่ว่า ‘My big family’ คืออะไร ให้นักเรียนพูดคุยกันเพื่อหาคำตอบ เเละถามต่อว่ามีคำศัพท์ใดบ้างที่ลงท้ายด้วย ‘er’ ให้นักเรียนยกมือขึ้นตอบ
เรียนรู้ : ครูโชว์สไลด์เเรกให้นักเรียนดู เเละถามนักเรียนว่านักเรียนจำได้หรือไม่ว่า ‘ar’ ออกเสียงอย่างไร เมื่อนักเรียนตอบเเล้ว ให้นักเรียนให้ออกเสียงคำศัพท์ข้างล่าง ‘ar’ เมื่อนักเรียนออกเสียงเเล้ว เล่นเสียงให้นักเรียนฟังเเละให้ออกเสียงตามอีกรอบ  เลื่อนสไลด์ถัดไปถามนักเรียนว่า ‘er’ ออกเสียงอย่างไร  เมื่อนักเรียนตอบเเล้ว ให้นักเรียนลองออกเสียงคำศัพท์ข้างล่าง ‘er’ พร้อมกัน เมื่อนักเรียนออกเสียงเเล้ว เล่นเสียงให้นักเรียนฟังเเละให้ออกเสียงตาม  เเละถามต่อว่า ‘or’ ออกเสียงว่าอย่างไร นักเรียนออกเสียงคำศัพท์ข้างล่าง ‘or’ เมื่อนักเรียนออกเสียงเเล้ว เล่นเสียงให้นักเรียนฟัง จากนั้นถามนักเรียนว่า ‘er’ เเละ ‘or’ ออกเสียงเหมือนกันหรือไม่  เมื่อนักเรียนตอบบอกนักเรียนว่า ‘er,or’ ออกเสียงเหมือนกัน ถามทบทวนนักเรียนอีกรอบ ในการออกเสียง ‘ar, er, or’
เรียนรู้ : ครูให้นักเรียนเตรียมสมุดเเละดินสอขึ้นมา เมื่อนักเรียนพร้อมเเล้ว ครูบอกนักเรียนว่า ครูจะเล่นเสียงคำศัพท์ให้นักเรียนฟังทีละเสียง เเละให้นักเรียนเขียนคำศัพท์ที่นักเรียนได้ยินลงสมุดของตนเอง  คลิ๊กที่เครื่องหมายคำถามเพื่อฟังเสียง เมื่อเขียนเสร็จเเล้ว เลือกนักเรียน 3 คน ออกมาเขียนคำศัพท์คนละ 1 คำ จากนั้นคลิ๊กที่ Answer เพื่อดูคำตอบ ให้นักเรียนออกเสียงทีละคำพร้อมกันเเละบอกความหมายของคำศัพท์ 
เรียนรู้ : ครูโชว์สมาชิกในครอบครัวให้นักเรียนดู เเล้วถามนักเรียนอีกรอบว่า มีคำศัพท์ใดบ้างที่ลงท้ายด้วย ‘er’ ให้นักเรียนอ่านออกเสียงคำศัพท์ทีละคำพร้อมกันหรือจนนักเรีนสามารถออกเสียงได้ถูกต้อง จากนั้น ให้นักเรียนสมมุติชื่อของสมาชิกในครอบครัวให้ครบทุกคำศัพท์ โดยไม่ต้องวาดภาพ  ให้เขียนเฉพาะคำศัพท์เเละชื่อเล่นเป็นภาษาไทยของสมาชิกในครอบครัวเหมือนตัวอย่างในที่นักเรียนเห็น “mother : ไก่”
เรียนรู้ : ครูโชว์ภาพรวมของสมาชิกในครอบครัวให้นักเรียนดู เเละให้นักเรียน 2-3 คนยืนขึ้นเเละออกมาอ่านออกเสียงคำศัพท์เเละชื่อของสมาชิกในครอบครัวที่นักเรียนได้เขียนลงสมุดของตนเอง
เรียนรู้ : เเบ่งนักเรียนออกเป็น 4 กลุ่ม เท่า ๆ กัน เเละให้นักเรียนพูดคุยกันว่าใครจะเป็น mother, father, sister, brother หรือสมาชิกคนอื่น ๆในครอบครัว เเละฝึกสนทนาประโยคต่อไปนี้ เมื่อนักเรียนเเต่ละกลุ่มพร้อมเเล้ว ให้นักเรียนส่งตัวเเทนกลุ่มละ 2 คน ออกมาสนทนาที่หน้าชั้นเรียน












Day 3
กิจกรรมกลุ่มเรียนรู้การอ่านออกเสียงคำศัพท์ที่ลงท้ายด้วย ‘r’ ทั้ง 2 เเบบ ซึ่งนักเรียนได้เรียนการออกเสียงของ ‘er’ เเล้ว จากคำศัพท์ใน ‘My big family’ ความเเตกต่างระหว่างการออกเสียงของคำศัพท์ที่ลงท้ายด้วย ‘r’ คือ ‘er/or’ จะออกเสียงเหมือนกัน ‘เออร์’ เช่น doctor, tracher เเละ ’ar’ จะออกเสียง ‘อาร์’ เช่น far, car ซึ่งนักเรียนจะได้เรียนรู้การออกเสียงจากการหาวิธีการออกเสียงเเละบอกความหมายของคำศัพท์ด้วยตนเองเเละนำเสนอ
กิจกรรม : เเบ่งนักเรียนออกเป็นกลุ่ม กลุ่มละ 3-4 คน เเจกใบงาน ให้นักเรียน โดยในใบงานจะมีคำศัพท์ Beginner 2/9 Worksheet vocabularies01 เเละรูปภาพ Beginner 2/9 cards01 ส่วนที่เป็นคำศัพท์จะมี 2 ระดับ คือ Easy-ง่าย เเละ Medium-ปานกลาง ให้นักเรียนช่วยกันคิดหาความหมายโดยไม่ต้องใช้พจนานุกรม เเละส่วนรูปภาพ ให้นักเรียนติดรูปภาพให้ตรงตามคำศัพท์ จากนั้นให้เเต่ละกลุ่มพูดคุยเเละช่วยกันหาวิธีการออกเสียงของเเต่ละคำศัพท์ จากนั้นพูดคุยกันว่า ‘er’ เเละ ‘or’ ออกเสียงเหมือนกันหรือไม่ อย่างไร เเละ ‘ar’ ออกเสียงอย่างไร
กิจกรรม : ให้ตัวเเทนนักเรียนเเต่ละกลุ่ม กลุ่มละ  2 คน ออกมานำเสนอคำศัพท์ระดับง่ายโดยอ่านออกเสียงเเละบอกความหมายของคำศัพท์ ถ้าเวลาไม่พอสำหรับให้นักเรียนทุกกลุ่มออกมานำเสนอ ครูสามารถถามเฉพาะคำศัพท์ที่นักเรียนกลุ่มอื่น ๆ ไม่สามารถอ่านออกเสียงเเละบอกความหมายได้ ให้เพื่อน ๆ เเต่ละกลุ่มช่วยกันให้คำเเนะนำในการออกเสียงเเละความหมายของคำศัพท์ที่เพื่อน ๆ ได้นำเสนอ จากนั้นให้ครูทบทวนการออกเสียงของ ‘er, or, ar’ อีกรอบ

Day 4
เรียนรู้การออกเสียงคำศัพท์ที่ลงท้ายด้วย ‘r’ จากการหาความหมายของเเต่ละคำศัพท์จากพจนานุกรม บอกความหมายของประโยค เเละนำเสนอ
เรียนรู้ : ให้นักเรียนนั่งห่าง ๆ กัน เเจกใบงานประโยคเเละพจนานุกรม Beginner 2/9 Worksheet02 sentences and dictionary ให้นักเรียนทุกคนเพื่อหาความหมายเเละออกเสียงประโยค ให้ครูวางเเผนไว้สำหรับนักเรียนที่ไม่เข้าใจในกิจกรรม เช่นบอกนักเรียนว่าไม่ต้องเครียด ให้นักเรียนพยายามหาความหมายของคำศัพท์เเละเเปลความหมายของประโยคมากเท่าที่นักเรียนสามารถทำได้  เมื่อมีนักเรียนที่ทำเสร็จก่อนเวลาสามารถให้นักเรียนเหล่านั้นช่วยเเนะนำเพื่อน ๆ ที่ยังทำไม่เสร็จ ให้ครูช่วยเเนะนำนักเรียนที่เรียนอ่อน
เรียนรู้ : ครูเลือกนักเรียน 3-4 คน ออกมาอ่านออกเสียงเเละบอกความหมายของประโยคที่นักเรียนได้เเปล จากนั้นครูเเละนักเรียนพูดคุยกันเกี่ยวคำศัพท์ที่ยาก ให้นักเรียนที่ยังไม่ได้อ่านเเละบอกความหมาย ได้มีโอกาสตอบเเละเเสดงความคิดเห็น
เรียนรู้ : ครูคลิ๊กที่ Q เพื่อให้นักเรียนฟังเสียงประโยค จากนั้นสุ่มนักเรียนให้ออกมาเขียนประโยคที่ได้ยินบนกระดานดำ เสร็จแล้วคลิ๊กที่ A ตรวจคำตอบและให้นักเรียนอ่านออกเสียงเเละบอกความหมายของประโยคทีละประโยคจนครบทุกประโยค (หากต้องการฟังเสียงอีกครั้งให้คลิ๊กที่ Q) คำอธิบายเพิ่มเติมสำหรับครู























Day 5
ทบทวนเเละทำเเบบประเมินการออกเสียง
ทบทวน : ครูใช้คำถาม “Are you ready to listen?” เมื่อนักเรียนพร้อมเเล้ว ครูบอกนักเรียนว่าครูจะเล่นเสียงโดยคลิ๊กที่ Q ให้นักเรียนฟังทีละข้อ เเละถามนักเรียนว่าได้ยินอะไร จากนั้นให้นักเรียนออกมาเขียนที่หน้ากระดานดำ คลิ๊กที่ A เพื่อตรวจคำตอบ เเละช่วยกันบอกความหมาย ทำไปเรื่อย ๆ จนครบทุกข้อ (หากต้องการฟังเสียงอีกครั้งให้คลิ๊กที่ Q)
ประเมิน : ครูปริ้น  Beginner 2/9 Verbal Examination01 เเละตัดประโยคออกเป็นเเผ่น เเละคว่ำไว้ ให้นักเรียนเลือกเปิดอ่านคนละ 1 ประโยค จนครบทุกคน ให้กรอกคะแนนใน Beginner 2/9 Verbal Assessment01
